Dalgħodu qgħadt inħabbel moħħi biex insib il-kliem li huwa adattat biex titfakkar ir-raba' sena minn dak il-jum iswed li fih inqatlet Daphne. Moħħi beda' jberren dwar ideat li kont għadni ma ħsibtx dwarhom u dwar dak li, f'dawn l-aħħar erba' snin, għadu ma ngħadx. Moħħi berren ukoll dwar kliem li għadhom ma tlissnux u dwar toroq ġodda li għadhom ma tterqux. Aħna u nħossu x-xokk, ir-rabja, il-biża' u d-determinazzjoni, jien fittixt paġna ġdida fi ktieb li nkiteb f'jum wieħed erba' snin ilu. Ħassejt il-frustrazzjoni taħkimni jien u nintebaħ li ma stajt insib xejn li ma kienx diġà ngħad qabel. Bżajt li kont ser nirrepeti ruħi u li l-udjenza kienet ser titlef l-interess hi u tisma' stejjer li kienet diġà ilha li semgħathom. Iżda mbagħad ilmaħt din it-tpinġija ta' Seb Tanti Burlò. U ftakart li aħna m'aħniex hawn biex nipprovdu d-divertiment li jkun jeħtieġ li jiġġedded qabel xi mgħallem jiddeċiedi li jwaqqaf kollox u jivvinta xi ħaġ'oħra. Xogħolna hu dak li ndawlu l-imħuħ biex dejjem nirbħu kontra d-dlam. M'għandna għalfejn noqogħdu nivvintaw xejn. Is-sewwa u r-raġuni ma jridux forza. Il-karba favur il-ġustizzja jew tinstema' jew inkella tkun waħda siekta. Din it-tpinġija titkellem weħidha. Jekk noqogħdu b'idejna fuq żaqqna, inkunu qed nistiednu lill-ħakma tad-dlamijiet biex tidħol flokna. Id-dlam huwa n-nuqqas ta' dawl. Jekk ma nibqgħux nirreżistu, nerġgħu ninħakmu mid-dlam. Id-dlam mhuwa xejn u għaldaqstant ma jista' jinqered qatt. Ninħakmu mid-dlam kemm-il darba ma nibqgħux nuru ħeġġa. Daphne Caruana Galizia għexet u mietet, hi u tissielet kontra d-dlam. Xogħolna hu li niftakru u li nfakkru. Dan mhuwiex xi divertiment. M'aħniex nistennew lil min joqgħod iċapċpilna. M'aħniex hawn biex noqogħdu npaqpqu l-ħornijiet tal-karrozzi tagħna fix-xatt ta' Tas-Sliema aħna u niċċelebraw xi rebħa. Nafu biss li l-ħeġġa u d-determinazzjoni tagħna jeqirdu lid-dlam. U sakemm inkunu hawn, id-dlam ma jista' qatt jaħkem fuqna. Għal Daphne. Għalina. Previous: Kampanja ta' intimidazzjoni u ta' miżinformazzjoni biex iħawdu l-imħuħ tal-ġurati .fusion-body .fusion-builder-column-0{width:50% !important;margin-top : 0px;margin-bottom : 0px;}.fusion-builder-column-0 > .fusion-column-wrapper {padding-top : 10px !important;padding-right : 10px !important;margin-right : 0;padding-bottom : 10px !important;padding-left : 10px !important;margin-left : 0px;}@media only screen and (max-width:1024px) {.fusion-body .fusion-builder-column-0{width:50% !important;}.fusion-builder-column-0 > .fusion-column-wrapper {margin-right : 0;margin-left : 0px;}}@media only screen and (max-width:640px) {.fusion-body .fusion-builder-column-0{width:100% !important;}.fusion-builder-column-0 > .fusion-column-wrapper {margin-right : 0px;margin-left : 0px;}} Next: Daphne mfakkra .fusion-body .fusion-builder-column-1{width:50% !important;margin-top : 0px;margin-bottom : 0px;}.fusion-builder-column-1 > .fusion-column-wrapper {padding-top : 10px !important;padding-right : 10px !important;margin-right : 0px;padding-bottom : 10px !important;padding-left : 10px !important;margin-left : 0;}@media only screen and (max-width:1024px) {.fusion-body .fusion-builder-column-1{width:50% !important;}.fusion-builder-column-1 > .fusion-column-wrapper {margin-right : 0px;margin-left : 0;}}@media only screen and (max-width:640px) {.fusion-body .fusion-builder-column-1{width:100% !important;}.fusion-builder-column-1 > .fusion-column-wrapper {margin-right : 0px;margin-left : 0px;}} .fusion-body .fusion-flex-container.fusion-builder-row-1{ padding-top : 0px;margin-top : 0;padding-right : 0px;padding-bottom : 0px;margin-bottom : 0;padding-left : 0px;}